Nacionalinės mokėjimo agentūros

prie Žemės ūkio ministerijos direktoriaus

ĮSAKYMAS

Dėl Nacionalinės mokėjimo agentūros prie Žemės ūkio ministerijos direktoriaus 2008 m. sausio 29 d. įsakymO Nr. BR1-59 „Dėl Žemės ūkio paramos administravimo informacinės sistemos nuostatų patvirtinimo“ pakeitimo

2011 m. spalio 11 d. Nr. BR1-1096

Vilnius

Pakeičiu Žemės ūkio paramos administravimo informacinės sistemos nuostatus, patvirtintus Nacionalinės mokėjimo agentūros prie Žemės ūkio ministerijos direktoriaus 2008 m. sausio 29 d. įsakymu Nr. BR1-59 „Dėl Žemės ūkio paramos administravimo informacinės sistemos nuostatų patvirtinimo“ (Žin., 2008, Nr. 20-749), ir išdėstau juos nauja redakcija (pridedama).

Direktorius	Saulius Silickas

PATVIRTINTA

Nacionalinės mokėjimo agentūros prie Žemės

ūkio ministerijos direktoriaus

2008 m. sausio 29 d. įsakymu Nr. BR1-59

(Nacionalinės mokėjimo agentūros prie Žemės

ūkio ministerijos direktoriaus

2011 m. spalio 11 d. įsakymo

Nr. BR1-1096 redakcija)

ŽEMĖS ŪKIO PARAMOS ADMINISTRAVIMO INFORMACINĖS SISTEMOS NUOSTATAI

I. Bendrosios nuostatos

1. Žemės ūkio paramos administravimo informacinės sistemos nuostatai (toliau – Nuostatai) yra Nacionalinės mokėjimo agentūros prie Žemės ūkio ministerijos (toliau – Agentūra) dokumentas, kuris nustato Žemės ūkio paramos administravimo informacinės sistemos (toliau – ŽŪPAIS) objektą, tikslą, uždavinius, paskirtį, struktūrą, valdymą, sistemos duomenis, jų tvarkymą, apsaugą, duomenų gavėjus bei teikėjus.

2. ŽŪPAIS sukurta kaip priemonė, padedanti Agentūrai vykdyti savo funkcijas.

3. ŽŪPAIS kūrimas ir veikla reglamentuojami šių Europos Sąjungos (toliau – ES) ir Lietuvos Respublikos (toliau – LR) teisės aktų nuostatomis:

3.1. 1999 m. gruodžio 17 d. Tarybos reglamento (EB) Nr. 2792/1999, nustatančio išsamias Bendrijos struktūrinės paramos žuvininkystės sektoriui taisykles ir tvarką (su paskutiniais pakeitimais, padarytais 2005 m. kovo 16 d. Tarybos reglamentu (EB) Nr. 485/2005);

3.2. 2000 m. liepos 27 d. Tarybos reglamento (EB) Nr. 1673/2000 dėl bendro pluoštinių linų ir kanapių rinkų organizavimo (su paskutiniais pakeitimais, padarytais 2006 m. birželio 19 d. Tarybos reglamentu (EB) Nr. 953/2006);

3.3. 2005 m. birželio 21 d. Tarybos reglamento (EB) Nr. 1290/2005 dėl bendrosios žemės ūkio politikos finansavimo (su paskutiniais pakeitimais, padarytais 2009 m. gegužės 25 d. Tarybos reglamentu (EB) Nr. 473/2009);

3.4. 2005 m. rugsėjo 20 d. Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (su paskutiniais pakeitimais, padarytais 2009 m. gegužės 25 d. Tarybos reglamentu (EB) Nr. 473/2009);

3.5. 2006 m. liepos 27 d. Tarybos reglamento (EB) Nr. 1198/2006 dėl Europos žuvininkystės fondo;

3.6. 2007 m. spalio 22 d. Tarybos reglamento (EB) Nr. 1234/2007, nustatančio bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (su paskutiniais pakeitimais, padarytais 2010 m. gruodžio 15 d. Europos Parlamento ir Tarybos reglamentu (ES) Nr. 1234/2010);

3.7. 2009 m. sausio 19 d. Tarybos reglamento (EB) Nr. 73/2009, nustatančio bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatančio tam tikras paramos schemas ūkininkams, iš dalies keičiančio Reglamentus (EB) Nr. 1290/2005, (EB) Nr. 247/2006, (EB) Nr. 378/2007 ir panaikinančio Reglamentą (EB) Nr. 1782/2003 (su paskutiniais pakeitimais, padarytais 2011 m. kovo 29 d. Komisijos reglamentu (ES) Nr. 307/2011);

3.8. 1992 m. lapkričio 27 d. Komisijos reglamento (EB) Nr. 3508/92, nustatančio tam tikrų Bendrijos pagalbos schemų integruotą administravimo ir kontrolės sistemą (su paskutiniais pakeitimais, padarytais 2001 m. kovo 13 d. Komisijos reglamentu (EB) Nr. 495/2001);

3.9. 1995 m. gruodžio 18 d. Komisijos reglamento (EB, Euratomas) Nr. 2988/95 dėl Europos Bendrijų finansinių interesų apsaugos;

3.10. 1999 m. spalio 25 d. Komisijos reglamento (EB) Nr. 2390/1999, nustatančio Reglamento (EB) Nr. 1663/95 dėl apskaitos informacijos, kurią valstybės narės turi parengti Komisijos EŽŪOGF Garantijų skyriaus sąskaitų apmokėjimui atlikti, formos ir turinio taikymo išsamias taisykles (su paskutiniais pakeitimais, padarytais 2005 m. rugpjūčio 18 d. Komisijos reglamentu (EB) Nr. 1359/2005);

3.11. 2004 m. kovo 30 d. Komisijos reglamento (EB) Nr. 595/2004, nustatančio išsamias Tarybos reglamento (EB) Nr. 1788/2003, nustatančio mokestį pieno ir pieno produktų sektoriuje, taikymo taisykles (su paskutiniais pakeitimais, padarytais 2009 m. rugpjūčio 31 d. Komisijos reglamentu (EB) Nr. 793/2009);

3.12. 2004 m. balandžio 21 d. Komisijos reglamento (EB) Nr. 796/2004, nustatančio išsamias kompleksinio paramos susiejimo, moduliavimo ir integruotos administravimo ir kontrolės sistemos, numatytų Tarybos reglamente (EB) Nr. 1782/2003, nustatančiame bendrąsias tiesioginės paramos schemų pagal bendrąją žemės ūkio politiką taisykles ir nustatančiame tam tikras paramos schemas ūkininkams, įgyvendinimo taisykles ir panaikinančio Tarybos reglamentą (EB) Nr. 2419/2001;

3.13. 2006 m. birželio 21 d. Komisijos reglamento (EB) Nr. 883/2006, nustatančio išsamias Tarybos reglamento (EB) Nr. 1290/2005 taikymo taisykles dėl mokėjimo agentūrų apskaitos tvarkymo, išlaidų ir įplaukų deklaravimo ir išlaidų kompensavimo iš EŽŪGF ir EŽŪFKP sąlygų ir panaikinančio Tarybos reglamentą (EB) Nr. 296/96 (su paskutiniais pakeitimais, padarytais 2009 m. birželio 8 d. Komisijos reglamentu (EB) Nr. 482/2009);

3.14. 2006 m. birželio 21 d. Komisijos reglamento (EB) Nr. 885/2006, nustatančio išsamias Tarybos reglamento (EB) Nr. 1290/2005 nuostatų dėl mokėjimo agentūrų ir kitų įstaigų akreditavimo bei EŽŪGF ir EŽŪFKP sąskaitų patikrinimo ir patvirtinimo taisykles ir panaikinančio Tarybos reglamentą (EB) Nr. 1663/95 (su paskutiniais pakeitimais, padarytais 2008 m. spalio 21 d. Komisijos reglamentu (EB) Nr. 1034/2008);

3.15. 2006 m. gruodžio 14 d. Komisijos reglamento (EB) Nr. 1848/2006 dėl su bendrosios žemės ūkio politikos finansavimu susijusių pažeidimų ir neteisingai sumokėtų sumų susigrąžinimo bei šios srities informacinės sistemos organizavimo ir panaikinančio Tarybos reglamentą (EEB) Nr. 595/91;

3.16. 2007 m. kovo 26 d. Komisijos reglamento (EB) Nr. 498/2007, nustatančio išsamias Tarybos reglamento (EB) Nr. 1198/2006 dėl Europos žuvininkystės fondo įgyvendinimo taisykles (su paskutiniais pakeitimais, padarytais 2010 m. gruodžio 22 d. Komisijos reglamentu (ES) Nr. 1249/2010);

3.17. 2008 m. kovo 18 d. Komisijos reglamento (EB) Nr. 259/2008, kuriuo nustatomos išsamios Tarybos reglamento (EB) Nr. 1290/2005 nuostatų dėl informacijos apie Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP) paramos gavėjus skelbimo taikymo taisykles (su paskutiniais pakeitimais, padarytais 2011 m. balandžio 27 d. Komisijos įgyvendinimo reglamentu (ES) Nr. 410/2011);

3.18. 2008 m. birželio 26 d. Komisijos reglamento (EB) Nr. 507/2008, nustatančio išsamias Tarybos reglamento (EB) Nr. 1673/2000 dėl bendro pluoštinių linų ir kanapių rinkų organizavimo taikymo taisykles ir panaikinančio Tarybos reglamentą (EB) Nr. 245/2001;

3.19. 2009 m. lapkričio 30 d. Komisijos reglamento (EB) Nr. 1122/2009, kuriuo nustatomos išsamios Tarybos reglamento (EB) Nr. 73/2009 įgyvendinimo taisyklės, susijusios su kompleksiniu paramos susiejimu, moduliavimu ir integruota administravimo ir kontrolės sistema pagal tame reglamente numatytas ūkininkams skirtas tiesioginės paramos schemas, ir Tarybos reglamento (EB) Nr. 1234/2007 įgyvendinimo taisyklės, susijusios su kompleksiniu paramos susiejimu pagal vyno sektoriui numatytą paramos schemą (su paskutiniais pakeitimais, padarytais 2011 m. vasario 23 d. Komisijos reglamentu (ES) Nr. 173/2011);

3.20. 2011 m. sausio 27 d. Komisijos reglamentas (ES) Nr. 65/2011, nustatantis išsamias Tarybos reglamento (EB) Nr. 1698/2005 kontrolės procedūrų įgyvendinimo ir kompleksinio paramos susiejimo įgyvendinimo taisykles, susijusias su kaimo plėtrai priemonėmis;

3.21. Lietuvos kaimo plėtros 2007–2013 metų programos, kuriai pritarta 2007 m. spalio 19 d. Komisijos sprendimu Nr. C (2007) 5076;

3.22. Lietuvos žuvininkystės sektoriaus 2007–2013 metų veiksmų programa, patvirtinta 2007 m. gruodžio 17 d. Europos Komisijos sprendimu C/2007/6703;

3.23. Lietuvos Respublikos asmens duomenų teisinės apsaugos įstatymo (Žin., 1996, Nr. 63-1479; 2008, Nr. 22-804);

3.24. Lietuvos Respublikos žemės ūkio, maisto ūkio ir kaimo plėtros įstatymo (Žin., 2002, Nr. 72-3009; 2008, Nr. 81-3174);

3.25. Bendrųjų elektroninės informacijos saugos valstybės institucijų ir įstaigų informacinėse sistemose reikalavimų, patvirtintų Lietuvos Respublikos Vyriausybės 1997 m. rugsėjo 4 d. nutarimu Nr. 952 (Žin., 1997, Nr. 83-2075; 2007, Nr. 49-1891);

3.26. Kaimo plėtros 2004–2006 metų plano pagrindinių nuostatų, kurioms pritarta Lietuvos Respublikos Vyriausybės 2003 m. spalio 22 d. nutarimu Nr. 1317 (Žin., 2003, Nr. 101-4550);

3.27. Lietuvos Respublikos Vyriausybės 2004 m. vasario 6 d. nutarimo Nr. 135 „Dėl valstybės institucijų, savivaldybių ir kitų juridinių asmenų, atsakingų už Europos žemės ūkio orientavimo ir garantijų fondo Garantijų skyriaus priemonių įgyvendinimą, paskyrimo“ (Žin., 2004, Nr. 22-667);

3.28. Valstybės informacinių sistemų steigimo ir įteisinimo taisyklių, patvirtintų Lietuvos Respublikos Vyriausybės 2004 m. balandžio 19 d. nutarimu Nr. 451 (Žin., 2004, Nr. 58-2061);

3.29. Lietuvos Respublikos Vyriausybės 2006 m. gegužės 2 d. nutarimo Nr. 391 „Dėl atskirų tiesioginių išmokų už cukrų Lietuvos žemės ūkio subjektams teikimo“ (Žin., 2006, Nr. 50-1812);

3.30. Lietuvos Respublikos Vyriausybės 2006 m. spalio 11 d. nutarimo Nr. 987 „Dėl valstybės institucijų, savivaldybių ir kitų juridinių asmenų, atsakingų už Europos žemės ūkio garantijų fondo priemonių įgyvendinimą, paskyrimo“ (Žin., 2006, Nr. 110-4171);

3.31. Lietuvos Respublikos Vyriausybės 2007 m. vasario 13 d. nutarimo Nr. 189 „Dėl valstybės institucijų ir įstaigų, savivaldybių ir kitų juridinių asmenų, atsakingų už Europos žemės ūkio fondo kaimo plėtrai priemonių įgyvendinimą, paskyrimo“ (Žin., 2007, Nr. 22-839);

3.32. Lietuvos Respublikos Vyriausybės 2007 m. vasario 13 d. nutarimo Nr. 190 „Dėl institucijų, atsakingų už Lietuvos žuvininkystės sektoriaus 2007?2013 metų veiksmų programos įgyvendinimą, paskyrimo“ (Žin., 2007, Nr. 22-840; 2010, Nr. 51-2488);

3.33. Lietuvos žuvininkystės sektoriaus 2007?2013 metų nacionalinio strateginio plano, patvirtinto Lietuvos Respublikos Vyriausybės 2007 m. birželio 19 d. nutarimu Nr. 654 (Žin., 2007, Nr. 76-3014);

3.34. Lietuvos žemės ūkio integruotos administravimo ir kontrolės sistemos įgyvendinimo tvarkos, patvirtintos Lietuvos Respublikos žemės ūkio ministro 2002 m. spalio 3 d. įsakymu Nr. 399 (Žin., 2002, Nr. 98-4375);

3.35. Leidimų išdavimo pirminiams linų perdirbėjams taisyklių, patvirtintų Lietuvos Respublikos žemės ūkio ministro 2003 m. birželio 27 d. įsakymu Nr. 3D-259 (Žin., 2003, Nr. 65-2982; 2004, Nr. 88-3242);

3.36. Pieno gamybos kvotų sistemos administravimo taisyklių, patvirtintų Lietuvos Respublikos žemės ūkio ministro 2003 m. lapkričio 20 d. įsakymu Nr. 3D-495 (Žin., 2003, Nr. 112-5037; 2009, Nr. 34-1315);

3.37. Pirminio linų perdirbimo į pluoštą paramos taisyklių, patvirtintų Lietuvos Respublikos žemės ūkio ministro 2003 m. lapkričio 27 d. įsakymu Nr. 3D-504 (Žin., 2003, Nr. 113-5084; 2007, Nr. 58-2260);

3.38. Kaimo plėtros 2004–2006 metų plano priemonės „Pusiau natūrinių restruktūrizuojamų ūkių rėmimas“ administravimo taisyklių, patvirtintų Lietuvos Respublikos žemės ūkio ministro 2004 m. liepos 16 d. įsakymu Nr. 3D-420 (Žin., 2004, Nr. 115-4306);

3.39. Kaimo plėtros 2004–2006 metų plano priemonės „Ankstyvo pasitraukimo iš prekinės žemės ūkio gamybos rėmimas“ administravimo taisyklių, patvirtintų Lietuvos Respublikos žemės ūkio ministro 2004 m. liepos 16 d. įsakymu Nr. 3D-423 (Žin., 2004, Nr. 114-4272; 2006, Nr. 34-1219);

3.40. Kaimo plėtros 2004–2006 metų plano priemonės „Žemės ūkio paskirties žemės apželdinimas mišku“ administravimo taisyklių, patvirtintų Lietuvos Respublikos žemės ūkio ministro 2004 m. liepos 16 d. įsakymu Nr. 3D-429 (Žin., 2004, Nr. 115-4308; 2005, Nr. 42-1339);

3.41. Kaimo plėtros 2004–2006 metų plano priemonės „Mažiau palankios ūkininkauti vietovės ir vietovės su aplinkosaugos apribojimais“ administravimo taisyklių, patvirtintų Lietuvos Respublikos žemės ūkio ministro 2004 m. liepos 16 d. įsakymu Nr. 3D-430 (Žin., 2004, Nr. 115-4309);

3.42. Kaimo plėtros 2004–2006 metų plano priemonės „Agrarinė aplinkosauga“ administravimo taisyklių, patvirtintų Lietuvos Respublikos žemės ūkio ministro 2004 m. rugpjūčio 13 d. įsakymu Nr. 3D-482 (Žin., 2004, Nr. 129-4636; 2005, Nr. 42-1340);

3.43. Kaimo plėtros 2004–2006 metų plano priemonės „Standartų laikymasis“ administravimo taisyklių, patvirtintų Lietuvos Respublikos žemės ūkio ministro 2004 m. rugpjūčio 27 d. įsakymu Nr. 3D-496 (Žin., 2004, Nr. 133-4820; 2005, Nr. 42-1341);

3.44. Lietuvos kaimo plėtros 2007–2013 metų programos priemonių administravimo taisyklių, patvirtintų Lietuvos Respublikos žemės ūkio ministro 2007 m. balandžio 6 d. įsakymu Nr. 3D-153 (Žin., 2007, Nr. 41-1562; 2009, Nr. 21-834);

3.45. Lietuvos žuvininkystės sektoriaus 2007?2013 metų veiksmų programos administravimo taisyklių, patvirtintų Lietuvos Respublikos žemės ūkio ministro 2007 m. liepos 13 d. įsakymu Nr. 3D-339 (Žin., 2007, Nr. 83-3404; 2011, Nr. 32-1511);

3.46. Lietuvos žuvininkystės sektoriaus 2007?2013 metų veiksmų programos V prioritetinės krypties „Techninė parama“ įgyvendinimo taisyklių, patvirtintų Lietuvos Respublikos žemės ūkio ministro 2007 m. liepos 13 d. įsakymu Nr. 3D-340 (Žin., 2007, Nr. 83-3405; 2010, Nr. 97-5043);

3.47. Lietuvos žuvininkystės sektoriaus 2007?2013 metų veiksmų programos antrosios prioritetinės krypties „Akvakultūra, žvejyba vidaus vandenyse, žuvininkystės ir akvakultūros produktų perdirbimas ir rinkodara“ priemonės „Akvakultūra“ veiklos srities „Investicijos į akvakultūros įmones“ įgyvendinimo taisyklių, patvirtintų Lietuvos Respublikos žemės ūkio ministro 2008 m. gegužės 23 d. įsakymu Nr. 3D-299 (Žin., 2008, Nr. 61-2323; 2011, Nr. 63-3016);

3.48. Lietuvos žuvininkystės sektoriaus 2007?2013 metų veiksmų programos antrosios prioritetinės krypties „Akvakultūra, žvejyba vidaus vandenyse, žuvininkystės ir akvakultūros produktų perdirbimas ir rinkodara“ priemonės „Žuvininkystės ir akvakultūros produktų perdirbimas ir rinkodara“ įgyvendinimo taisyklių, patvirtintų Lietuvos Respublikos žemės ūkio ministro 2008 m. birželio 3 d. įsakymu Nr. 3D-304 (Žin., 2008, Nr. 67-2545; 2010, Nr. 22-1035);

3.49. Lietuvos žuvininkystės sektoriaus 2007?2013 metų veiksmų programos trečiosios prioritetinės krypties „Bendro intereso priemonės“ priemonės „Kolektyviniai veiksmai“ veiklos srities „Žuvininkystės ir akvakultūros produktų naujų rinkų plėtra ir skatinimo kampanijos“ įgyvendinimo taisyklių, patvirtintų Lietuvos Respublikos žemės ūkio ministro 2008 m. birželio 13 d. įsakymu Nr. 3D-334 (Žin., 2008, Nr. 72-2767; 2010, Nr. 49-2394);

3.50. Lietuvos žuvininkystės sektoriaus 2007?2013 metų veiksmų programos antrosios prioritetinės krypties „Akvakultūra, žvejyba vidaus vandenyse, žuvininkystės ir akvakultūros produktų perdirbimas ir rinkodara“ priemonės „Žvejyba vidaus vandenyse“ veiklos srities „Vidaus vandenų žvejybos laivų perorientavimas į kitą nei žvejyba veiklą“ įgyvendinimo taisyklių, patvirtintų Lietuvos Respublikos žemės ūkio ministro 2008 m. spalio 9 d. įsakymu Nr. 3D-549 (Žin., 2008, Nr. 118-4480; 2011, Nr. 16-739);

3.51. Lietuvos žuvininkystės sektoriaus 2007?2013 metų veiksmų programos pirmosios prioritetinės krypties „Jūrų žvejybos laivyno pritaikymo priemonės“ priemonės „Laivų žvejybinės veiklos nutraukimas visam laikui“ veiklos sričių „Laivų žvejybinės veiklos nutraukimas visam laikui atiduodant laivus į metalo laužą“ ir „Žvejybos laivų perorientavimas kitai ne žvejybos veiklai“ įgyvendinimo taisyklių, patvirtintų Lietuvos Respublikos žemės ūkio ministro 2008 m. spalio 15 d. įsakymu Nr. 3D-555 (Žin., 2008, Nr. 122-4639; 2010, Nr. 22-1046);

3.52. Lietuvos žuvininkystės sektoriaus 2007?2013 metų veiksmų programos ketvirtosios prioritetinės krypties „Tvari žuvininkystės regionų plėtra“ priemonės „Techninė parama žuvininkystės regionų studijoms atlikti, žuvininkystės regionų plėtros strategijoms rengti, asmenims, rengiantiems žuvininkystės regionų plėtros strategiją, mokyti“ įgyvendinimo taisyklių, patvirtintų Lietuvos Respublikos žemės ūkio ministro 2008 m. lapkričio 12 d. įsakymu Nr. 3D-608 (Žin., 2008, Nr. 131-5055);

3.53. Lietuvos žuvininkystės sektoriaus 2007?2013 metų veiksmų programos trečiosios prioritetinės krypties „Bendro intereso priemonės“ priemonės „Žvejybos uostai, prieplaukos, iškrovimo vietos“ įgyvendinimo taisyklių, patvirtintų Lietuvos Respublikos žemės ūkio ministro 2008 m. gruodžio 8 d. įsakymu Nr. 3D-672 (Žin., 2008, Nr. 147-5923; 2010, Nr. 49-2395);

3.54. Lietuvos žuvininkystės sektoriaus 2007?2013 metų veiksmų programos pirmosios prioritetinės krypties „Jūrų žvejybos laivyno pritaikymo priemonės“ priemonės „Žvejybos laivų modernizavimas“ įgyvendinimo taisyklių, patvirtintų Lietuvos Respublikos žemės ūkio ministro 2008 m. gruodžio 24 d. įsakymu Nr. 3D-708 (Žin., 2009, Nr. 2-36; 2010, Nr. 27-1243).

II. ŽŪPAIS OBJEKTAS, TIKSLAS, FUNKCIJOS

4. ŽŪPAIS objektas – gamybos kvotų, tiesioginių ir kompensacinių išmokų bei ES ir valstybės paramos žemės ūkiui ir kaimo plėtrai lėšų ir Europos žuvininkystės fondo lėšų administravimas.

5. ŽŪPAIS tikslas – visų duomenų, susijusių su paramos žemės ūkiui lėšų ir lėšų, susijusių su Lietuvos žuvininkystės sektoriaus parama, administravimu, kaupimas ir apdorojimas, informacijos pasiekiamumo užtikrinimas.

6. Pagrindinės ŽŪPAIS funkcijos:

6.1. Gamybos kvotų administravimas;

6.2. Tiesioginių ir kompensacinių išmokų bei ES ir valstybės paramos žemės ūkiui ir kaimo plėtrai lėšų administravimas;

6.3. Europos žuvininkystės fondo lėšų administravimas;

6.4. Atsiskaitymų, susijusių su intervencinių kainų palaikymu, administravimas;

6.5. Tiesioginių išmokų žemės ūkio produkcijos gamintojams administravimas;

6.6. Eksporto subsidijų administravimas;

6.7. kitų priemonių, susijusių su ūkininkų pajamų palaikymu bei rinkos reguliavimu, administravimas.

7. Laukiamas ŽŪPAIS rezultatas:

7.1. pagreitinti paramos žemės ūkiui ir žuvininkystės sektoriui administravimo procesą;

7.2. efektyviai ir racionaliai valdyti Agentūros veiklą;

7.3. užtikrinti tvarkomų duomenų apsaugą;

7.4. sudaryti galimybę operatyviai pateikti, išsamiai parengti atitinkamoms ES ir LR institucijoms reikalingas ataskaitas, numatytas Lietuvos Respublikos ir Europos Bendrijų Komisijos, atstovaujančios Europos Bendrijai, daugiametėje finansavimo sutartyje. Parengtos ataskaitos padeda stebėti visos Agentūros veiklos efektyvumą ir kaupti statistinius duomenis apie paramos gavėjus, paramos panaudojimo efektyvumą ir kt.

III. ORGANIZACINĖ STRUKTŪRA

8. ŽŪPAIS valdytoja ir tvarkytoja yra Agentūra.

9. Agentūra, kaip tvarkytoja, atlieka tokias funkcijas:

9.1. suveda pirminius duomenis;

9.2. užtikrina sąveiką su kitais registrais ir informacinėmis sistemomis;

9.3. patikros vietoje bei užsakomosios nuotolinės patikros metu patikrina suvestų pirminių duomenų tikslumą;

9.4. informuoja pareiškėjus apie paraiškos priėmimą, atmetimą;

9.5. priima galutinį sprendimą dėl paramos teikimo;

9.6. informuoja paramos gavėją apie suteiktą, nesuteiktą paramą;

9.7. išmoka lėšas paramos gavėjams;

9.8. tvarko išmokų apskaitą;

9.9. kaupia suvestus pirminius duomenis.

10. Agentūra, kaip valdytoja, atlieka tokias funkcijas:

10.1. užsako, sukuria ir valdo ŽŪPAIS;

10.2. užtikrina ŽŪPAIS funkcionalumą;

10.3. atlieka ŽŪPAIS pakeitimus;

10.4. užtikrina ŽŪPAIS duomenų saugumą;

10.5. sprendžia duomenų ir informacijos gavimo bei teikimo klausimus;

10.6. sudaro sutartis su duomenų teikėjais ir gavėjais;

10.7. sudaro ataskaitas ir nustatyta tvarka jas teikia ES ir LR institucijoms.

11. Duomenų teikėjai, institucijos, teikiančios duomenis iš kitų valstybės informacinių sistemų, valstybės ir (ar) žinybinių registrų:

11.1. VĮ Žemės ūkio informacijos ir kaimo verslo centras (toliau – ŽŪIKVC);

11.2. Valstybės įmonė Registrų centras (toliau – VĮ Registrų centras);

11.3. VĮ Lietuvos žemės ūkio ir maisto produktų rinkos reguliavimo agentūra (toliau – RRA);

11.4. Muitinės departamentas prie Lietuvos Respublikos finansų ministerijos (toliau – MD);

11.5. Valstybinio socialinio draudimo fondo valdyba prie Socialinės apsaugos ir darbo ministerijos (toliau – SODRA);

11.6. Gyventojų registro tarnyba prie Lietuvos Respublikos vidaus reikalų ministerijos (toliau – GRT);

11.7. Žuvininkystės departamentas prie Lietuvos Respublikos žemės ūkio ministerijos (toliau – ŽD);

11.8. Valstybinė mokesčių inspekcija prie Finansų ministerijos (toliau – VMI);

11.9. Lietuvos Respublikos finansų ministerija (toliau – Finansų ministerija).

12. Duomenys iš ŽŪPAIS automatizuotu būdu teikiami:

12.1. ŽŪIKVC;

12.2. Lietuvos Respublikos žemės ūkio ministerijai;

12.3. RRA;

12.4. VĮ „Pieno tyrimai“;

12.5. savivaldybių žemės ūkio skyriams;

12.6. seniūnijoms;

12.7. Socialinės apsaugos ir darbo ministerijai (toliau – SOCMIN);

12.8. bankams;

12.9. VMI;

12.10. SODRAI;

12.11. VĮ Registrų centro Juridinių asmenų registrui (toliau – JAR);

12.12. pirminiams duomenų šaltiniams, nurodytiems šių Nuostatų 21.1–21.8 punktuose, – jų pateiktų paraiškų duomenys bei duomenys apie paraiškų administravimo eigą;

12.13. Finansinių nusikaltimų tyrimo tarnybai prie Vidaus reikalų ministerijos (toliau – FNTT).

13. Duomenys iš ŽŪPAIS neautomatizuotu būdu teikiami šiems LR fiziniams ir juridiniams asmenims:

13.1. Lietuvos žemės ūkio konsultavimo tarnybai;

13.2. Valstybinei saugomų teritorijų tarnybai prie Aplinkos ministerijos;

13.3. pareiškėjams, pateikusiems paraiškas tiesioginėms išmokoms už žemės ūkio naudmenų ir pasėlių plotus gauti, raštu yra teikiami duomenys apie pateiktos paraiškos užregistravimą, mokėtiną paramos sumą, taikytinas sankcijas;

13.4. kaimo plėtros paramos programose dalyvaujantiems asmenims raštu yra teikiami duomenys apie pateiktos paraiškos užregistravimą, mokėtiną paramos sumą;

13.5. pieno gamintojams gali būti teikiama informacija apie jų pieno kvotą, jos pasikeitimą, panaikinimą, atsiradusius finansinius įsipareigojimus;

13.6. pluoštinių linų perdirbėjams raštu yra teikiami duomenys apie jų paraiškos, deklaracijos atmetimą, mokėtiną paramos sumą;

13.7. Specialiosios žemės ūkio ir kaimo plėtros programos (toliau – SAPARD) paramos skolininkams raštu yra teikiami reikalavimai dėl išmokėtos paramos grąžinimo;

13.8. Europos žuvininkystės fondo programoje dalyvaujantiems asmenims raštu yra teikiami duomenys apie pateiktos paraiškos užregistravimą, mokėtiną paramos sumą.

14. Duomenų gavėjai yra atsakingi už gautų duomenų apsaugą.

IV. INFORMACINĖ STRUKTŪRA

15. ŽŪPAIS duomenys yra saugomi:

15.1. Pareiškėjų registravimo informacinės sistemos (toliau – PRIS) modulio duomenų bazėje;

15.2. Statistinių duomenų saugyklos (toliau – SDS) modulio duomenų bazėje;

15.3. Supaprastintų tiesioginių išmokų administravimo informacinės sistemos (toliau – STIS) modulio duomenų bazėje;

15.4. Kaimo plėtros 2004–2006 metų plano priemonių administravimo informacinės sistemos (toliau – KPPAIS) modulio duomenų bazėje;

15.5. Lietuvos kaimo plėtros 2007–2013 metų programos priemonių administravimo informacinės sistemos (toliau – KPPAIS2) modulio duomenų bazėje;

15.6. Pieno kvotų administravimo informacinės sistemos (toliau – KVAIS (Pienas)) modulio duomenų bazėje;

15.7. Pluoštinių linų kvotų administravimo informacinės sistemos (toliau – KVAIS (Linai)) modulio duomenų bazėje;

15.8. Atskirų tiesioginių išmokų už baltąjį cukrų administravimo informacinės sistemos (toliau – ATIS) modulio duomenų bazėje;

15.9. Oracle Apskaitos informacinės sistemos modulio (toliau – OAS) duomenų bazėje;

15.10. Užstatų administravimo informacinės sistemos (toliau – UAIS) modulio duomenų bazėje;

15.11. Navision Financials nacionalinės paramos administravimo informacinės sistemos (toliau – NFAS) modulio duomenų bazėje;

15.12. Importo bei eksporto licencijų, importo kvotų ir eksporto subsidijų administravimo informacinės sistemos (toliau – IEAIS) modulio duomenų bazėje;

15.13. Pranešimų administravimo sistemoje (toliau – PRAS) modulio duomenų bazėje.

16. ŽŪPAIS modulių duomenų bazės ir juose tvarkomos duomenų grupės:

16.1. PRIS modulio duomenų bazėje saugomi pirminių duomenų šaltinių, nurodytų šių Nuostatų 21.1–21.7 ir 21.9–21.13 punktuose, duomenys:

16.1.1. fizinio asmens vardas, pavardė arba juridinio asmens teisinė forma, pavadinimas;

16.1.2. fizinio arba juridinio asmens kodas;

16.1.3. juridinio asmens įregistravimo, išregistravimo datos;

16.1.4. juridinio asmens statusas;

16.1.5. draudėjo pavadinimas;

16.1.6. valstybinio socialinio draudimo pradžios ir pabaigos datos;

16.1.7. fizinio asmens šeiminė padėtis ir jos pasikeitimo data;

16.1.8. sutuoktinio asmens kodas;

16.1.9. deklaruota gyvenamoji vieta arba buveinės adresas;

16.1.10. kontaktinis telefono numeris;

16.1.11. banko kodas (-ai) ir atsiskaitomosios sąskaitos numeris (-iai);

16.1.12. žemės ūkio valdos numeris;

16.1.13. fizinio asmens gimimo data;

16.1.14. fizinio asmens lytis;

16.1.15. fizinio asmens mirties data.

16.2. SDS modulio duomenų bazėje statistinių ataskaitų generavimo tikslais saugomi duomenys, nurodyti šių Nuostatų 21.1 ir 21.2 punktuose:

16.2.1. fizinio asmens vardas, pavardė arba juridinio asmens pavadinimas;

16.2.2. fizinio arba juridinio asmens kodas;

16.2.3. informacija apie užregistruotas paraiškas – fizinio/juridinio asmens vardas, pavardė/pavadinimas, fizinio/juridinio asmens kodas;

16.2.4. duomenys apie išmokėtą paramą – fizinio/juridinio asmens vardas, pavardė/pavadinimas, fizinio/juridinio asmens kodas.

16.3. STIS modulio duomenų bazėje saugomi duomenys apie tiesiogines išmokas už žemės ūkio naudmenų ir pasėlių plotus ir kaimo plėtros priemonių kompensacines išmokas, skiriamas už plotus, iki jų išmokėjimo, gaunami iš šių Nuostatų 21.1 ir 21.2 punktuose išvardytų asmenų, teikiančių pirminius duomenis:

16.3.1. žemės ūkio naudmenų ir pasėlių plotai, auginamos kultūros;

16.3.2. apskaičiuota paramos suma;

16.3.3. duomenys apie pažeidimus, paramos gavėjams nustatytas sankcijas, susigrąžintas bei susigrąžintinas paramos lėšas;

16.3.4. žemės ūkio naudmenų ir pasėlių plotų geografinė informacija;

16.3.5. informacija apie užregistruotas paraiškas – pareiškėjo valdos numeris, fizinio/juridinio asmens/įmonės kodas, fizinio/juridinio asmens vardas, pavardė/pavadinimas, įmonės juridinė forma, pareiškėjo banko kodas, einamoji paraiškos būsena;

16.3.6. informacija apie azoto kiekį, pareiškėjo SGV ir galvijų skaičių;

16.3.7. kontrolinių žemės sklypų informacija;

16.3.8. kadastrinių sklypų numeriai;

16.3.9. patikrų duomenys;

16.3.10. informavimo būdas;

16.3.11. siunčiami pranešimai.

16.4. KPPAIS modulio duomenų bazėje saugomi duomenys apie administruojamas kaimo plėtros priemones, gaunami iš šių Nuostatų 21.2 punkte išvardytų asmenų, teikiančių pirminius duomenis:

16.4.1. duomenys, susiję su paramos paraiškų registravimu, vertinimu, atranka ir paramos sutarčių sudarymu (planai, rodikliai, išlaidos ir kt.);

16.4.2. duomenys, susiję su paramos gavėjų pateiktomis projektų įgyvendinimo ataskaitomis, projektų pasiekimų ir rezultatų rodikliais;

16.4.3. duomenys, susiję su mokėjimo prašymų ir kasmetinių prašymų registravimu ir tikrinimu;

16.4.4. duomenys apie pasirašytas sutartis – planuojamas atlikti investicijas, patvirtintos paramos sumos, mokėjimo prašymų teikimo grafikas;

16.4.5. žemėvaldos duomenys – valdos Nr., sklypo kadastro Nr.;

16.4.6. duomenys apie pareiškėjų gaminamą produkciją;

16.4.7. duomenys apie žemės ūkio techniką;

16.4.8. duomenys apie planuojamas, atliekamas ir atliktas investicijas;

16.4.9. duomenys apie išmokėtas paramos lėšas – paramos pavadinimas, paramos suma, gautos paramos skyrimo data, išmokėta suma, projekto įgyvendinimo pabaigos data, požymis, nurodantis, ar pareiškėjas yra gavęs valstybės paramą;

16.4.10. patikros vietoje duomenys;

16.4.11. duomenys apie nustatytus pažeidimus, paramos gavėjams nustatytas sankcijas, susigrąžintas bei susigrąžintinas paramos lėšas;

16.4.12. socialinio draudimo išmokų duomenys – asmens vardas, pavardė, asmens kodas, draudimo pavadinimas, draudimo registravimo Nr., išmokos pavadinimas;

16.4.13. senatvės pensijos išmokos dydis;

16.4.14. žemės ūkio naudmenų ir pasėlių plotai, auginamos kultūros, sodinukų rūšys ir kiekiai;

16.4.15. duomenys apie laikomus gyvulius.

16.5. KPPAIS2 modulio duomenų bazėje saugomi duomenys apie administruojamas kaimo plėtros priemones, gaunami iš šių Nuostatų 21.2 punkte išvardytų asmenų, teikiančių pirminius duomenis:

16.5.1. duomenys, susiję su paramos paraiškų registravimu, vertinimu, atranka ir paramos sutarčių sudarymu – failo pavadinimas, dokumento registracijos numeris, registravimo data, dokumento tipas, lapų skaičius, dokumento administravimo metai, gavimo data, valdos identifikavimo numeris, požymis, ar dokumentas naudojamas;

16.5.2. duomenys, susiję su paramos gavėjų pateiktomis projektų įgyvendinimo ataskaitomis, projektų pasiekimų ir rezultatų rodikliais;

16.5.3. duomenys, susiję su mokėjimo prašymų ir kasmetinių prašymų registravimu ir tikrinimu;

16.5.4. žemėvaldos duomenys – valdos Nr., sklypo kadastro Nr.;

16.5.5. duomenys apie pareiškėjų gaminamą produkciją;

16.5.6. duomenys apie pareiškėjų paskolas – paskolos davėjas, paskolos sąlygos (paskirtis, paskolos dydis, palūkanų normos, grąžinimo terminas);

16.5.7. duomenys apie pareiškėjų ilgalaikį turtą – turto objektas, unikalus objekto numeris, pagaminimo metai, eksploatavimo pradžios metai, turto vertė (įsigijimo ir likutinė);

16.5.8. duomenys apie žemės ūkio techniką;

16.5.9. duomenys apie planuojamas, atliekamas ir atliktas investicijas;

16.5.10. duomenys apie išmokėtas paramos lėšas – paramos pavadinimas, paramos suma, gautos paramos skyrimo data, išmokėta suma, projekto įgyvendinimo pabaigos data, požymis, nurodantis, ar pareiškėjas yra gavęs valstybės paramą;

16.5.11. duomenys, susiję su atliktais administraciniais patikrinimais bei patikromis vietoje;

16.5.12. duomenys apie pažeidimus, paramos gavėjams nustatytas sankcijas, susigrąžintas bei susigrąžintinas paramos lėšas;

16.5.13. senatvės pensijos išmokos dydis;

16.5.14. žemės ūkio naudmenų ir pasėlių plotai, auginamos kultūros, sodinukų rūšys ir kiekiai;

16.5.15. duomenys apie laikomus gyvulius;

16.5.16. siunčiami pranešimai.

16.6. KVAIS (Pienas) modulio duomenų bazėje saugomi duomenys apie administruojamas pieno gamybos kvotas, kurie gaunami iš šių Nuostatų 21.3 ir 21.4 punktuose išvardytų asmenų, teikiančių pirminius duomenis:

16.6.1. duomenys apie pieno gamintojus:

16.6.1.1. pieno gamybos kvotos įvykdymas;

16.6.1.2. gamintojų pateiktų dokumentų duomenys, susiję su pieno gamybos kvotų judėjimu, pieno gamybos kvotos nuoma, kvotos rūšies keitimu, pieno gamybos kvotos įvykdymu, atsakingo supirkėjo už mokesčių surinkimą nustatymu, pieno gamybos kvotos atstatymu iš specialiojo rezervo, pieno pardavimo tiesiogiai vartoti apskaita;

16.6.1.3. gamintojų patikrų vietoje duomenys;

16.6.2. duomenys apie pieno supirkėjus:

16.6.2.1. pieno supirkėjų pateiktų ataskaitų duomenys apie pieno gamintojus, jų parduotus pieno kiekius, pieno ir pieno produktų judėjimą (supirkėjo pažymėjimo Nr., įmonės kodą, įmonės pavadinimą, požymį, ar asmuo fizinis ar juridinis);

16.6.2.2. pieno supirkėjų patikrų vietoje duomenys;

16.6.2.3. užstato dydis;

16.6.2.4. pieno gamybos kvotų aukcionų duomenys: pardavimo paraišką pateikusio fizinio/juridinio asmens/įmonės kodas, einamoji paraiškos būsena;

16.6.2.5. finansiniai įsipareigojimai Agentūrai.

16.7. KVAIS (Linai) modulio duomenų bazėje saugomi duomenys apie administruojamas pluoštinių linų kvotas, kurie gaunami iš šių Nuostatų 21.5 punkte išvardytų asmenų, teikiančių pirminius duomenis:

16.7.1. leidime perdirbti pluoštinius linus pateikti duomenys – valdos Nr., leidimo Nr.;

16.7.2. duomenys apie pluoštinių linų perdirbėjų pajėgumą ir technines galimybes – valdos Nr., leidimo Nr.;

16.7.3. duomenys apie sudarytas sutartis su pluoštinių linų augintojais – valdos Nr., sutarties Nr.;

16.7.4. duomenys apie pluoštinių linų augintojus – valdos Nr., sutarties Nr.;

16.7.5. duomenys apie pagamintą linų pluoštą – valdos Nr., sutarties Nr.

16.8. ATIS modulio duomenų bazėje saugomi duomenys apie išmokas už baltąjį kvotinį cukrų, kurie gaunami iš šių Nuostatų 21.1 ir 21.6 punktuose išvardytų asmenų, teikiančių pirminius duomenis:

16.8.1. referenciniais metais turėta baltojo cukraus kvota;

16.8.2. tiekimo sutarties numeris;

16.8.3. apskaičiuota paramos suma už baltojo cukraus kvotą;

16.8.4. CC sankcijos;

16.8.5. normatyvinė informacija;

16.8.6. baltojo cukraus gamintojų pavadinimai;

16.8.7. siunčiami pranešimai.

16.9. OAS modulio duomenų bazėje saugomi šie duomenys:

16.9.1. pareiškėjai tiesioginėms išmokoms už žemės ūkio naudmenų ir pasėlių plotus gauti;

16.9.2. kaimo plėtros paramos programose dalyvaujantys asmenys;

16.9.3. pieno gamintojai;

16.9.4. pieno supirkėjai;

16.9.5. pluoštinių linų perdirbėjai;

16.9.6. baltojo cukraus gamintojai;

16.9.7. užstatų pareiškėjai;

16.9.8. nacionalinės paramos žemės ūkiui gavėjai;

16.9.9. žemės ūkio produktų eksportuotojai;

16.9.10. žemės ūkio ir maisto produktų rinkos reguliavimo programų administravimo duomenys, gaunami iš šių Nuostatų 21.12 punkte išvardytų asmenų, teikiančių pirminius duomenis:

16.9.10.1. pareiškėjo pavadinimas, kodas, juridinė asmens teisinė forma;

16.9.10.2. išmokų duomenys – išmokos pagrindo numeris, išmokos suma, programa, informacija apie pažeidimus, pritaikytas sankcijas ir patikras;

16.9.11. Europos žuvininkystės fondo paramos administravimo duomenys, gaunami iš šių Nuostatų 21.13 punkte išvardytų duomenų teikėjų:

16.9.11.1. pareiškėjo pavadinimas, kodas, juridinė asmens teisinė forma;

16.9.11.2. išmokų duomenys – išmokos pagrindo numeris, išmokos suma, programa, informacija apie pažeidimus, pritaikytas sankcijas ir patikras;

16.9.12. atliktų išmokų duomenys, kurie yra gaunami iš šių Nuostatų 21.3–21.12 punktuose išvardytų asmenų:

16.9.12.1. pareiškėjo pavadinimas, kodas, juridinė asmens teisinė forma;

16.9.12.2. išmokų duomenys – išmokos pagrindo numeris, išmokos suma, programa, informacija apie pažeidimus, pritaikytas sankcijas ir patikras;

16.9.13. šių Nuostatų 16.9.1–16.9.9 punktuose nurodyti duomenys apima: fizinio asmens vardą, pavardę arba juridinio asmens teisinę formą, pavadinimą, fizinio arba juridinio asmens kodą, deklaruotą gyvenamąją vietą arba buveinės adresą, kontaktinį telefono numerį, banko kodą (-us) ir atsiskaitomosios sąskaitos numerį (-ius), išmokos numerius.

16.10. NFAS modulio duomenų bazėje saugomi šie duomenys:

16.10.1. istoriniai SAPARD paramos administravimo duomenys;

16.10.2. nacionalinės paramos administravimo duomenys, gaunami iš šių Nuostatų 21.8 punkte išvardytų asmenų, teikiančių pirminius duomenis:

16.10.2.1. fizinio asmens vardas, pavardė arba juridinio asmens teisinė forma, pavadinimas;

16.10.2.2. fizinio arba juridinio asmens kodas;

16.10.2.3. kontaktinis telefono numeris ir adresas;

16.10.2.4. banko kodas (-ai) ir atsiskaitomosios sąskaitos numeris (-iai);

16.10.2.5. prašomos paramos suma;

16.10.2.6. suteiktos paramos suma.

16.11. UAIS modulio duomenų bazėje saugomi užstatų administravimo duomenys, gaunami iš šių Nuostatų 21.7 punkte išvardytų asmenų, teikiančių pirminius duomenis:

16.11.1. užstato forma;

16.11.2. užstato suma.

16.12. IEAIS modulio duomenų bazėje saugomi duomenys apie administruojamus žemės ūkio produktų prekybos mechanizmus, gaunami iš šių Nuostatų 21.10 ir 21.11 punktuose išvardytų asmenų, teikiančių pirminius duomenis:

16.12.1. juridinio asmens teisinė forma, pavadinimas, įmonės kodas;

16.12.2. kontaktinis adresas, buveinės adresas, kontaktinis telefonas, faksas;

16.12.3. banko kodas (-ai) ir atsiskaitomosios sąskaitos numeris (-iai);

16.12.4. paraiškų duomenys apie norimus importuoti/ eksportuoti prekių kiekius, KN kodus, pavadinimus, garantijų sumas, kompensacijos dydžius;

16.12.5. žemės ūkio produktų importo/eksporto licencijų duomenys apie importuojamų prekių šaltinius, eksportuojamų prekių gavėjus, importuotų/ eksportuotų prekių faktinius kiekius, informacija apie importą/eksportą patvirtinančius dokumentus;

16.12.6. informacija apie paraiškas eksporto grąžinamajai išmokai gauti ir apskaičiuotas išmokas.

16.13. PRAS modulio duomenų bazėje saugoma šių Nuostatų 21.1 ir 21.2 punktuose išvardytų asmenų informacija:

16.13.1. kontaktiniai duomenys – vardas, pavardė, telefono numeris, elektroninis paštas;

16.13.2. pranešimo tekstas.

17. ŽŪPAIS moduliui duomenis teikia:

17.1. VĮ Registrų centras elektronine forma pateikia Lietuvos Respublikos adresų registro duomenų rinkinius ir juridinių asmenų duomenis: įmonės kodą, juridinio asmens teisinę formą, įmonės pavadinimą, įregistravimo datą, išregistravimo datą, statusą (papildomas požymis, pvz., išregistruotas, bankrutuojantis), buveinės adresą (naudoja PRIS).

17.2. GRT elektronine forma pateikia Lietuvos Respublikos gyventojų registro duomenis: galiojantį asmens kodą, vardą, pavardę, gyvenamąją vietą, atvykimo į gyvenamąją vietą datą, jeigu išvyko gyventi į užsienį – išvykimo vietą (valstybę) ir išvykimo datą, jeigu nuolat gyvena užsienyje – valstybę, jeigu neturi gyvenamosios vietos – savivaldybę, kurioje gyvena, mirties datą, šeiminę padėtį ir jos pasikeitimo datą, sutuoktinio asmens kodą (naudoja PRIS).

17.3. SODRA:

17.3.1. pateikia duomenis apie pareiškėjo įsiskolinimo faktą SODRAI, apie draudžiamąsias pajamas, ar asmuo yra savarankiškai dirbantis, draudėjo duomenis: juridinių asmenų registro kodą, draudėjo pavadinimą, valstybinio socialinio draudimo pradžios ir pabaigos datas (naudoja PRIS);

17.3.2. pateikia socialinio draudimo išmokų duomenis: asmens vardą, pavardę, asmens kodą, draudimo pavadinimą, draudimo registravimo Nr., išmokos pavadinimą (naudoja KPPAIS).

17.4. ŽŪIKVC:

17.4.1. Žemės ūkio ir kaimo verslo registras pateikia fizinio/juridinio asmens kodą, fizinio/juridinio asmens vardą, pavardę/pavadinimą, fizinio asmens mirties datą, fizinio asmens lytį, juridinio asmens teisinę formą, žemės ūkio ir kaimo valdų duomenis (naudoja PRIS, STIS, KVAIS (Pienas), KVAIS (Linai), ATIS, KPPAIS2, KPPAIS);

17.4.2. Ūkinių gyvūnų registras pateikia pareiškėjo asmens kodą, SGV gyvulių duomenis (naudoja STIS, KPPAIS2, KPPAIS, KVAIS (Pienas));

17.4.3. Ūkininkų ūkių registras pateikia ūkininko vardą, pavardę, asmens kodą, adresą, ūkininko ūkio asmens statuso pavadinimą, ūkio identifikacinį kodą, ūkio paskutinio modifikavimo datą, ūkininko pažymėjimo Nr., ūkininko pažymėjimo išdavimo datą (naudoja STIS, KPPAIS2, KPPAIS);

17.4.4. Žemės sklypų tapatybės nustatymo IS informaciją apie kontrolinių žemės sklypų plotą, tinkamą paramai gauti plotą kontroliniuose žemės sklypuose, „NATURA 2000“, saugomų teritorijų plotą kontroliniuose žemės sklypuose. Į ŽŪPAIS duomenys importuojami atsiradus pasikeitimams, tačiau ne vėliau kaip prieš tiesioginių išmokų už žemės ūkio naudmenų ir pasėlių paraiškos duomenų pateikimą (naudoja STIS);

17.4.5. Paraiškų priėmimo IS informaciją apie pareiškėjų paraiškų duomenis ir papildomus dokumentus, pateikia informaciją apie užregistruotas paraiškas: pareiškėjo, deklaruotų laukų ir deklaruotų laukų GIS duomenis (fizinio/juridinio asmens/įmonės kodas, fizinio/juridinio asmens vardas, pavardė/pavadinimas, juridinio asmens juridinės formos identifikatorius, pareiškėjo bankinės sąskaitos Nr., gyvenamosios vietos adresas, elektroninio pašto adresas, telefono Nr.) (naudoja STIS);

17.4.6. Traktorių ir savaeigės žemės ūkio technikos registro duomenis (naudoja KPPAIS2);

17.4.7. Kvotų tiesioginių išmokų informacinės sistemos (toliau – KTIIS) papildomų tiesioginių išmokų už kvotinį pieną išmokų duomenis (naudoja OAS);

17.4.8. Supirkėjų duomenų apdorojimo informacinė sistema (SDAIS) pateikia supirkėjų mėnesinių ataskaitų duomenis: supirkėjo pažymėjimo Nr., įmonės kodą, įmonės pavadinimą, požymį, ar asmuo fizinis ar juridinis (naudoja KVAIS (Pienas));

17.4.9. Kvotų prekybos informacinė sistema (KPIS) pateikia pieno gamybos kvotų aukcionų duomenis: pardavimo paraišką pateikusio fizinio/juridinio asmens/įmonės kodą, einamąją paraiškos būseną (naudoja KVAIS (Pienas));

17.4.10. Kompleksinio valdymo reikalavimo duomenis, galvijų veislininkystės informaciją – unikalų gyvulio numerį, kodą, valdos identifikavimo kodą, veislės kodą, lyties kodą ir arklių veislininkystės informaciją – unikalų gyvulio numerį, valdos identifikavimo kodą, veislės kodą, lyties kodą, arklio paso numerį (naudoja KPPAIS2).

17.5. VMI pateikia informaciją apie pareiškėjus, susijusius su mokėjimo įvykdymo (neįvykdymo) faktu nurodytai datai, asmens atsiskaitymo su valstybės ir/ar savivaldybių biudžetais, pinigų fondais pažymų duomenis (naudoja PRIS).

17.6. RRA elektronine forma pateikia intervencinių žemės ūkio ir maisto produktų rinkos reguliavimo priemonių administravimo duomenis apie dalyvaujančius subjektus ir jiems apskaičiuotas išmokas iš Žemės ūkio ir maisto produktų rinkos reguliavimo priemonių administravimo informacinės sistemos (RRPAIS) duomenų bazės, kurie yra sutikrinami su ŽŪPAIS PRIS modulio duomenų bazėje saugomais duomenimis ir pagal kuriuos atnaujinami OAS modulio išmokų duomenys.

17.7. JAR pateikia atnaujintus juridinių asmenų duomenis: įmonės kodą, įmonės teisinę formą, įregistravimo/išregistravimo datą, statusą (papildomas požymis, pvz., išregistruotas, bankrutuojantis), buveinės adresą (naudoja PRIS).

17.8. ŽD duomenis pateikia per Lietuvos ekologinio sektoriaus duomenų administravimo informacinę sistemą (ESDA IS) – EŽFAIS paramos priemonių, įtrauktų į 2007–2013 metų Europos žuvininkystės fondo programą, išmokų duomenis (naudoja OAS).

17.9. Bankas pateikia informaciją apie atliktą/atmestą banko pavedimą (naudoja OAS).

17.10. MD elektronine forma pateikia žemės ūkio produktų importo ir eksporto deklaracijų bei eksporto faktą identifikuojančius duomenis, būtinus žemės ūkio produktų prekybos mechanizmų administravimui (naudoja IEAIS).

17.11. Finansų ministerija pateikia ES struktūrinių fondų ir sanglaudos fondo informacinės kompiuterizuotos valdymo ir priežiūros sistemos (toliau – SFMIS) pareiškėjų duomenis: projekto numerį, pavadinimą, projektą vykdančio asmens pavadinimą, asmens kodą, kontaktinę informaciją, banko informaciją, subjekto teisinę formą (naudoja PORTAL).

18. ŽŪPAIS modulis teikia duomenis:

18.1. VMI – informaciją apie pareiškėjus: asmens/įmonės kodą (teikia PRIS).

18.2. SODRAI:

18.2.1. paklausimų registravimo informaciją: asmens/įmonės kodą (teikia OAS, PRIS, KPPAIS);

18.2.2. duomenų subjekto duomenis: fizinio asmens vardą, pavardę, asmens kodą, duomenis apie paramos programą, mokėjimo sumą (išmokėtos išmokos/susigrąžintos skolos sumą), mokėjimo datą) (teikia OAS).

18.3. JAR – informaciją apie juridinius asmenis: įmonės kodą, juridinę formą, įmonės pavadinimą, įregistravimo/išregistravimo datą, statusą (papildomas požymis, pvz., išregistruotas, bankrutuojantis), buveinės adresą (teikia PRIS).

18.4. ŽŪIKVC:

18.4.1. informaciją apie pareiškėjus: asmens/įmonės kodą (teikia PRIS).

18.4.2. duomenis apie pareiškėjus: pareiškėjo asmens arba įmonės kodą, pareiškėjo vardą, pavardę arba pavadinimą, požymį, kad pareiškėjas panaikintas, ir jų deklaruotus laukus (teikia STIS);

18.4.3. Paraiškų priėmimo IS informaciją apie nuotolinei patikrai atrinktus pareiškėjus (teikia STIS);

18.4.4. netinkamų išmokų duomenis: nepavykusių pareiškėjų ir išmokų importo klaidos (teikia OAS);

18.4.5. Kvotų prekybos informacinės sistemos (KPIS) pieno gamintojų duomenis: gamintojo vardą, pavardę arba įmonės pavadinimą, adresą, elektroninio pašto adresą, telefono, fakso Nr., pateiktų dokumentų ir kvotų įvykdymo duomenis (teikia KVAIS (Pienas));

18.4.6. KTIIS pieno gamintojų, pateiktų dokumentų ir kvotų įvykdymo duomenis: kvotos metus, asmens/įmonės kodą, adresą (savivaldybės kodas, pavadinimas, seniūnijos pavadinimas, vietovės pavadinimas, gatvės pavadinimas, namo Nr., buto Nr., pašto indeksas, elektroninio pašto adresas, telefono Nr., fakso Nr.), asmens vardą, pavardę/įmonės pavadinimą, įmonės juridinę formą (teikia KVAIS (Pienas));

18.4.7. Supirkėjų duomenų administravimo informacinės sistemos (SDAIS) pieno gamintojų ir pateiktų dokumentų duomenis: neatitikimo nustatymo datą, neatitikimo kodą, aprašymą, nuorodą į dokumentą KVAIS sistemoje (teikia KVAIS (Pienas)).

18.5. IPSI (informacinių pranešimų siuntimo paslaugas teikianti įmonė) teikiama informacija apie siunčiamus informacinius laiškus pareiškėjams (teikia KPPAIS2, KPPAIS, STIS).

18.6. Bankui teikiama informacija apie pareiškėjams skirtos išmokos pavedimą bankui (teikia OAS).

19. ŽŪPAIS duomenys ataskaitų forma gali būti skelbiami Agentūros interneto svetainėje įstatymų nustatyta tvarka.

V. FUNKCINĖ STRUKTŪRA

20. ŽŪPAIS padalinimas į modulius pagal funkcijas atitinka sistemos informacinę struktūrą, pateiktą šių Nuostatų 15 punkte. ŽŪPAIS modulių pagrindinės funkcijos:

20.1. PRIS modulis yra skirtas centralizuotai saugoti ir tvarkyti Agentūros administruojamose paramos priemonėse dalyvaujančių asmenų duomenis, nurodytus šių Nuostatų 16.1 punkte. Modulis veikia trijų sluoksnių architektūros, kurią sudaro duomenų bazės tarnybinė stotis, taikomųjų programų tarnybinė stotis ir kliento darbo stotis, pagrindu. Duomenų suvedimo metu duomenys yra sutikrinami su šių Nuostatų 11.1, 11.2, 11.5, 11.8 punktuose išvardytų duomenų teikėjų pateiktais registrų ir informacinių sistemų duomenimis. Šių Nuostatų 12.1, 12.9, 12.10, 12.11 punktuose išvardyti duomenų gavėjai gauna duomenis iš PRIS modulio duomenų bazės, taip pat ir šiame modulyje saugomus asmens duomenis;

20.2. SDS modulis yra skirtas centralizuotai saugoti ir valdyti duomenis, susijusius su Lietuvos kaimo plėtros 2007–2013 metų programos priemonių įgyvendinimu. Modulyje saugomi šių Nuostatų 16.2 punkte nurodyti duomenys;

20.3. STIS modulyje administruojamos tiesioginės išmokos už žemės ūkio naudmenų ir pasėlių plotus iki jų išmokėjimo. Modulis veikia trijų sluoksnių architektūros pagrindu. Modulyje tvarkomi šių Nuostatų 16.3 punkte nurodyti duomenys, šių Nuostatų 21.1 punkte išvardytų duomenų teikėjų užregistruotų paraiškų duomenys gaunami iš ŽŪIKVC. Šių Nuostatų 21.1 punkte išvardyti duomenų teikėjai raštu yra informuojami apie pateiktos paraiškos mokėtiną paramos sumą, taikytinas sankcijas. Šių Nuostatų 12.1 punkte įvardytam duomenų gavėjui teikiami STIS duomenų bazėje esantys duomenys – paraiškų tiesioginėms išmokoms už žemės ūkio naudmenų ir pasėlių plotus gauti duomenys. Duomenys atnaujinami pagal šių Nuostatų 21.1 punkte išvardytų duomenų teikėjų pateiktas tiesioginių išmokų už žemės ūkio naudmenų ir pasėlių plotus deklaravimo paraiškas (pateikiamos vieną kartą per metus) ir pagal šių Nuostatų 21.2 punkte išvardytų duomenų teikėjų, dalyvaujančių Lietuvos kaimo plėtros 2007–2013 metų programos priemonių („Natura 2000 išmokos ir su direktyva 2000/60/EB susijusios išmokos“, „Natura 2000 išmokos“, „Agrarinės aplinkosaugos išmokos“, „Išmokos ūkininkams vietovėse, kuriose yra kliūčių, išskyrus kalnuotas vietoves“) programose, paraiškas. STIS teikia duomenis PRAS apie šių Nuostatų 21.1 ir 21.2 punktuose nurodytiems asmenims siunčiamus pranešimus;

20.4. KPPAIS modulyje administruojamos Kaimo plėtros 2004–2006 metų plano priemonės. KPPAIS modulis veikia trijų sluoksnių architektūros pagrindu. Modulyje tvarkomi šių Nuostatų 16.4 punkte nurodyti duomenys. Šių Nuostatų 21.2 punkte išvardytų asmenų pateikti paraiškos duomenys suvedami Agentūros Kaimo plėtros ir žuvininkystės programų departamento teritoriniuose paramos administravimo skyriuose (toliau – TERPAS). Suvedimo metu duomenys sutikrinami su šių Nuostatų 11.1, 11.2 ir 11.5 punktuose išvardytų duomenų teikėjų pateiktais registrų ir informacinių sistemų duomenimis. Šių Nuostatų 21.2 punkte išvardyti duomenų teikėjai raštu yra informuojami apie pateiktos paraiškos užregistravimą, mokėtiną paramos sumą. Duomenys atnaujinami pagal šių Nuostatų 21.2 punkte išvardytų duomenų teikėjų pateiktas pirmines ir kasmetines Kaimo plėtros 2004–2006 metų plano priemonėse dalyvaujančių asmenų paraiškas;

20.5. KPPAIS2 modulyje administruojamos Lietuvos kaimo plėtros 2007–2013 metų programos priemonės. KPPAIS2 modulis veikia trijų sluoksnių architektūros pagrindu. Modulyje tvarkomi šių Nuostatų 16.5 punkte nurodyti duomenys. Šių Nuostatų 21.2 punkte išvardytų asmenų pateikti paraiškos duomenys suvedami TERPAS. Suvedimo metu duomenys sutikrinami su šių Nuostatų 11.1, 11.2 ir 11.5 punktuose išvardytų duomenų teikėjų pateiktais registrų ir informacinių sistemų duomenimis. Šių Nuostatų 21.2 punkte išvardyti duomenų teikėjai raštu yra informuojami apie pateiktos paraiškos užregistravimą, mokėtiną paramos sumą. Duomenys atnaujinami pagal šių Nuostatų 21.2 punkte išvardytų duomenų teikėjų pateiktas pirmines ir kasmetines Lietuvos kaimo plėtros 2007–2013 metų programos priemonėse dalyvaujančių asmenų paraiškas;

20.6. KVAIS (Pienas) modulyje administruojamos pieno gamybos kvotos. Modulis veikia trijų sluoksnių architektūros pagrindu. Modulyje tvarkomi šių Nuostatų 16.6 punkte nurodyti duomenys. Šių Nuostatų 21.3 ir 21.4 punktuose išvardytų pieno gamintojų ir pieno supirkėjų pateikti duomenys į KVAIS (Pienas) modulio duomenų bazę suvedami VĮ Žemės ūkio informacijos ir kaimo verslo centre, Agentūros centrinėje būstinėje ir Rinkos reguliavimo priemonių departamento Kvotų skyriuje (toliau – RRPD Kvotų skyrius), esančiame Z. Liauksmino g., Vilniuje. Kvotų prekybos informacinės sistemos (ŽŪIKVC) bei Supirkėjų duomenų apdorojimo informacinės sistemos (ŽŪIKVC sistema) duomenys perduodami KVAIS (Pienas). Suvedimo ir/arba duomenų importo metu duomenys sutikrinami su šių Nuostatų 11.2 punkte išvardytų duomenų teikėjų pateiktais registrų ir informacinių sistemų duomenimis. Šių Nuostatų 21.3 punkte išvardyti duomenų teikėjai raštu yra informuojami apie teikėjo pieno kvotą, jos pasikeitimą, panaikinimą, atsiradusius finansinius įsipareigojimus. Duomenys atnaujinami pagal šių Nuostatų 21.3 ir 21.4 punktuose išvardytų duomenų teikėjų pateiktus dokumentus: pieno gamintojo paraiškas, prašymus, skundus ir deklaracijas (pateikiami vieną kartą per metus), pieno supirkėjo ataskaitas. Supirkėjų mėnesinės ataskaitos pateikiamos kiekvieną mėnesį SDAIS, tuo tarpu metinė ataskaita pateikiama vieną kartą per metus KVAIS (Pienas), nuo 2010–2011 kvotos metų metinės ataskaitos taip pat teikiamos per SDAIS;

20.7. KVAIS (Linai) modulyje administruojamos pluoštinių linų kvotos. Modulis veikia trijų sluoksnių architektūros pagrindu. Modulyje tvarkomi šių Nuostatų 16.7 punkte nurodyti duomenys. Šių Nuostatų 21.5 punkte išvardytų duomenų teikėjų pateikti duomenys yra suvedami Agentūros centrinėje būstinėje ir RRPD Kvotų skyriuje, esančiame Z. Liauksmino g., Vilniuje. Suvedimo metu jie sutikrinami su šių Nuostatų 11.1 punkte įvardyto duomenų teikėjo pateiktais registrų ir informacinių sistemų duomenimis. Taip pat papildomai sutikrinami su STIS modulio duomenų bazėje esančiais duomenimis – šių Nuostatų 21.1 punkte išvardytų duomenų teikėjų pateiktais duomenimis apie auginamus pluoštinius linus. Duomenys yra atnaujinami pagal šių Nuostatų 21.5 punkte išvardytų duomenų teikėjų pateiktus dokumentus: pluoštinių linų perdirbėjo paraiškas (pateikiamos vieną kartą per metus), pluoštinių linų perdirbėjo deklaracijas (pateikiamos penkis kartus per prekybos metus) ir leidimus (pateikiami vieną kartą per metus);

20.8. ATIS modulyje administruojamos išmokos už baltąjį kvotinį cukrų. Modulis veikia trijų sluoksnių architektūros pagrindu. Modulyje tvarkomi šių Nuostatų 16.8 punkte nurodyti duomenys. Šių Nuostatų 21.1 punkte išvardytiems asmenims, kurie referenciniais metais turėjo baltojo cukraus kvotą, raštu yra teikiama informacija apie paraiškas, neatitikimus, atmetimus, mokėtiną paramos sumą. Šių Nuostatų 21.6 punkte išvardytų duomenų teikėjų pateikti duomenys yra suvedami Agentūros centrinėje būstinėje (jie buvo suvesti tik vieną kartą 2006 m.) ir naudojami tolesnių metų atskirų tiesioginių išmokų už baltąjį cukrų administravimo procese. Taip pat vieną kartą per metus visų šių Nuostatų 21.1 punkte išvardytų duomenų teikėjų, kurie referenciniais metais turėjo baltojo cukraus kvotą, pateikti duomenys yra sutikrinami su šių Nuostatų 21.6 punkte išvardytų duomenų teikėjų pateiktais duomenimis. ATIS teikia duomenis PRAS apie šių Nuostatų 21.1 ir 21.2 punktuose nurodytiems asmenims siunčiamus pranešimus;

20.9. OAS modulyje tvarkomi šių Nuostatų 16.9 punkte nurodyti duomenys. Duomenys yra atnaujinami pagal šių Nuostatų 21.1–21.6 ir 21.10–21.13 punktuose išvardytų duomenų teikėjų pateiktas paraiškas ir šių Nuostatų 15 punkte minimų ŽŪPAIS modulių duomenų apdorojimo rezultatus (atsiradus Agentūros ar šių Nuostatų 21 punkte išvardytų pirminių duomenų šaltinių finansiniams įsipareigojimams). Modulio funkcijos:

20.9.1. administruoti nacionalinę, žemės ūkio ir maisto produktų rinkos reguliavimo programų ir Europos žuvininkystės fondo programų paramą;

20.9.2. tvarkyti vidaus apskaitą;

20.9.3. suvesti šių Nuostatų 21.12 ir 21.13 punktuose išvardytų duomenų teikėjų paraiškų duomenis Agentūros centrinėje būstinėje;

20.9.4. teikti informaciją 21.12 ir 21.13 punktuose išvardytų duomenų teikėjams apie paramos nesuteikimo priežastis, mokėtiną paramos sumą;

20.9.5. atlikti apskaitą ir mokėjimą pagal gautus duomenis iš šių Nuostatų 15.2–15.7 punktuose nurodytų modulių;

20.10. UAIS modulyje tvarkomi šių Nuostatų 16.11 punkte nurodyti duomenys, kurie atnaujinami pagal šių Nuostatų 21.7 punkte išvardytų subjektų pateiktas paraiškas. Modulio pagrindinės funkcijos:

20.10.1. užstatų (tiek piniginių, tiek pateiktų raštiška garantija) priėmimas iš šių Nuostatų 21.7 punkte nurodytų subjektų, registravimas ir įtraukimas į apskaitą;

20.10.2. užstatų rezervavimas bei atlaisvinimas;

20.10.3. užstatų grąžinimas, registravimas ir apskaita;

20.10.4. užstatų nusavinimas, registravimas ir apskaita;

20.10.5. susidariusių skolų valdymas;

20.11. NFAS modulyje tvarkomi šių Nuostatų 16.10 punkte nurodyti duomenys. Modulio funkcijos:

20.11.1. administruoti nacionalinę paramą;

20.11.2. pagal šių Nuostatų 21.8 ir 21.9 punktuose išvardytų duomenų teikėjų paraiškas Agentūros centrinėje būstinėje suvesti ir atnaujinti duomenis. Rašytine forma duomenų teikėjams pateikti informaciją apie paramos nesuteikimo priežastis, mokėtiną paramos sumą;

20.11.3. šių Nuostatų 12.2, 12.5, 12.6, 12.12 punktuose nurodyti duomenų gavėjai gauna duomenis iš NFAS modulio duomenų bazės, taip pat ir šiame modulyje saugomus asmens duomenis;

20.12. IEAIS modulyje administruojami žemės ūkio produktų eksporto/ importo licencijų, eksporto kompensacijų dokumentai ir duomenys. Modulis veikia trijų sluoksnių architektūros pagrindu. Modulyje tvarkomi šių Nuostatų 16.12 punkte nurodyti duomenys, kuriuos teikia šių Nuostatų 11.4, 21.10 ir 21.11 punktuose išvardyti duomenų teikėjai. Pradiniai eksporto/ importo paraiškų duomenys suvedami Agentūros centrinėje būstinėje pagal pareiškėjų pateiktų dokumentų popierines versijas, taip pat paraiškos gali būti pateiktos PORTAL modulyje ir importuotos į IEAIS tiesiogiai. Pareiškėjų duomenys perduodami PRIS. Eksporto/ importo licencijos pareiškėjui išduodamos tą pačią arba kitą dieną, išskyrus atvejus, kai jų administravimas reglamentuojamas atskirais ES teisės aktais. IEAIS periodiškai formuojamos ataskaitos apie išduotas eksporto/ importo licencijas, apskaičiuotas išmokas ir perduodamos MD, ŽŪM bei FNTT. Duomenys apie faktinius eksportuotus/ importuotus prekių kiekius (Bendrojo administracinio dokumento (BAD) duomenys) gaunami tiesiogiai iš MD administruojamos Integruotos muitinės informacinės sistemos (toliau – MIS) „ftp“ serverio pagalba, „DBF.BAD“ formatu. Gauti MIS duomenys naudojami eksporto/ importo licencijų įvykdymo skaičiavimuose, užstatų bei eksporto kompensacijų administravimui; apskaičiuotos išmokos bei nuskaitymai perduodami OAS bei NFAS;

20.13. PORTAL modulis pirminiams duomenų šaltiniams ir kitiems juridiniams ar fiziniams asmenims, sudariusiems duomenų teikimo sutartis, teikia ŽŪPAIS saugomus duomenis. PORTAL modulyje viešai skelbiami pareiškėjai, pretenduojantys gauti paramą, bei paramos gavėjai pagal Agentūros administruojamas paramos priemones žemės ūkiui ir kaimo plėtrai bei žuvininkystei, bei pateikiama informacija apie išmokėtą paramą, kaip yra reikalaujama ES bei LR aktuose.

VI. KAUPIAMŲJŲ DUOMENŲ ŠALTINIAI

21. Pirminių duomenų šaltiniai:

21.1. pareiškėjai tiesioginėms išmokoms už žemės ūkio naudmenų ir pasėlių plotus gauti;

21.2. kaimo plėtros paramos programose dalyvaujantys asmenys;

21.3. pieno gamintojai;

21.4. pieno supirkėjai;

21.5. pluoštinių linų perdirbėjai;

21.6. baltojo cukraus gamintojai;

21.7. užstatų pareiškėjai;

21.8. nacionalinės paramos žemės ūkiui gavėjai;

21.9. Specialiosios žemės ūkio ir kaimo plėtros programos (toliau – SAPARD) paramos gavėjai;

21.10. žemės ūkio produktų importuotojai;

21.11. žemės ūkio produktų eksportuotojai;

21.12. žemės ūkio ir maisto produktų rinkos reguliavimo programose dalyvaujantys pareiškėjai;

21.13. Europos žuvininkystės fondo programoje dalyvaujantys asmenys;

21.14. VšĮ „Ekoagros“;

21.15. VĮ „Pieno tyrimai“;

21.16. informacinių pranešimų siuntimo paslaugas teikianti įmonė (toliau – IPSI);

21.17. bankas.

22. Pirminius duomenis teikiantys fiziniai ir juridiniai asmenys yra atsakingi už jų pateiktose paraiškose esančių duomenų tikslumą bei išsamumą.

VII. ŽŪPAIS DUOMENŲ TVARKYMAS, TEIKIMAS, GAVIMAS

23. Duomenys ŽŪPAIS tvarkomi išmokos paramos gavėjams mokėjimo ir administravimo laikotarpiu. Agentūra asmens duomenis tvarko siekdama tinkamai administruoti LR įstatymų ir kitų teisės aktų nustatyta tvarka Lietuvos valstybės ir ES teikiamą paramą žemės ūkio ir kaimo plėtrai. Duomenys saugomi, iki Agentūra bus atsakinga už valstybės paramos žemės ūkiui ir kaimo plėtrai bei Europos Sąjungos paramos žemės ūkiui ir kaimo plėtrai lėšų administravimą ir dalyvavimą jas įgyvendinant (Nacionalinės mokėjimo agentūros prie Žemės ūkio ministerijos nuostatai, patvirtinti Lietuvos Respublikos žemės ūkio ministro 2003 m. sausio 22 d. įsakymu Nr. 3D-17 (Žin., 2003, Nr. 13-516; 2007, Nr. 55-2155), vėliau šie duomenys bus archyvuojami bei perduodami valstybės archyvams Lietuvos Respublikos dokumentų ir archyvų įstatymo (Žin., 1995, Nr. 107-2389; 2004, Nr. 57-1982) nustatyta tvarka.

24. Agentūra gauna duomenis pasirašiusi duomenų teikimo sutartis su duomenų teikėjais.

25. ŽŪPAIS duomenys gali būti teikiami sudarius duomenų teikimo sutartis su Agentūra. Pareiškėjui su juo susiję duomenys gali būti teikiami pateikus prašymą. Kitiems duomenų gavėjams duomenys teikiami pateikus prašymą, jei duomenų gavėjas nurodo: duomenų naudojimo tikslą, teikimo bei gavimo teisinį pagrindą ir prašomų pateikti asmens duomenų apimtį.

26. ŽŪPAIS duomenys gali būti perduoti į užsienio valstybes tik LR įstatymų ir kitų teisės aktų nustatytais atvejais ir tvarka.

27. Duomenų subjektas, kad būtų tinkamai įgyvendintos jo teisės, kaip tai nurodyta Lietuvos Respublikos asmens duomenų teisinės apsaugos įstatyme (Žin., 1996, Nr. 63-1479; 2008, Nr. 22-804), turi teisę kreiptis į Agentūrą raštu.

VIII. DUOMENŲ SAUGOS ORGANIZAVIMAS

28. ŽŪPAIS duomenų saugą pagal ŽŪPAIS duomenų saugos nuostatus organizuoja Agentūra. ŽŪPAIS duomenų naudotojai privalo saugoti asmens duomenų paslaptį, jeigu šie asmens duomenys neskirti skelbti viešai. Ši pareiga galioja pasitraukus iš valstybės tarnybos, perėjus dirbti į kitas pareigas arba pasibaigus darbo ar sutartiniams santykiams.

29. Už ŽŪPAIS duomenų saugą atsako Agentūra.

30. ŽŪPAIS duomenys tvarkomi ir duomenų saugos reikalavimai nustatomi vadovaujantis Lietuvos Respublikos asmens duomenų teisinės apsaugos įstatymu (Žin., 1996, Nr. 63-1479; 2008, Nr. 22-804), Bendraisiais elektroninės informacijos saugos valstybės institucijų ir įstaigų informacinėse sistemose reikalavimais, patvirtintais Lietuvos Respublikos Vyriausybės 1997 m. rugsėjo 4 d. nutarimu Nr. 952 (Žin., 1997, Nr. 83-2075; 2007, Nr. 49-1891), Bendraisiais reikalavimais organizacinėms ir techninėms duomenų saugumo priemonėms, patvirtintais Valstybinės duomenų apsaugos inspekcijos direktoriaus 2008 m. lapkričio 12 d. įsakymu Nr. 1T-71 (Žin., 2008, Nr. 135-5298). Duomenų sauga užtikrinama vadovaujantis Nacionalinės mokėjimo agentūros prie Žemės ūkio ministerijos Žemės ūkio paramos administravimo informacinės sistemos duomenų saugos nuostatais ir Nacionalinės mokėjimo agentūros prie Žemės ūkio ministerijos informacijos saugumo politika.

31. Saugos priemonės parenkamos vadovaujantis Lietuvos standartais LST ISO/IEC 27001 „Informacijos technologija. Saugumo metodai Informacijos saugumo valdymo sistemos. Reikalavimai“ ir LST ISO/IEC 27002 „Informacijos technologija. Saugumo metodai. Informacijos saugumo valdymo praktikos kodeksas“, apibūdinančiais saugų informacijos tvarkymą.

32. Už šių Nuostatų pažeidimus taikoma LR įstatymų ir kitų teisės aktų nustatyta atsakomybė.

IX. ŽŪPAIS Finansavimas

33. ŽŪPAIS kūrimas ir tvarkymas finansuojami iš Lietuvos valstybės biudžeto ir ES lėšų.

X. ŽŪPAIS MODERNIZAVIMAS IR LIKVIDAVIMAS

34. ŽŪPAIS modernizuojama ir likviduojama vadovaujantis LR teisės aktais.

35. Likvidavimo atveju ŽŪPAIS duomenys perduodami kitai informacinei sistemai, kuri steigiama vietoje likviduojamos, valstybės archyvui Lietuvos Respublikos dokumentų ir archyvų įstatymo (Žin., 1995, Nr. 107-2389; 2004, Nr. 57-1982) nustatyta tvarka arba sunaikinami.

_________________